Afrikaans: Die begrip van demokrasie plaas die besluitnemingsmag in die hande van die meerderheid van die kiesers wat ouer as agtien jaar is en wie se geestesgesondheid nie bevraagteken kan word nie. ’n Inherente aspek van ideale demokratiese keuses is ’n behoorlike begrip van kwessies waaroor besluite geneem moet word; hierna volg die uitoefening van daardie keuses. ’n Demokratiese keuse is haas onmoontlik indien die kieser gekonfronteer word met kwessies wat verskuil gaan in ‘n taal wat hy/sy nie kan dekodeer nie. In Suid-Afrika sal ’n ideale demokrasie, wat die meerderheid burgers insluit, slegs te voorskyn kan tree wanneer (en indien) die Afrikatale oor die hele politieke spektrum gebruik word.